kardosdrur/scandi-wiki huggingface dataset:
Tyholt

Tyholt er en bydel i Trondheim med grænse mod Moholt i syd. Bydelen ligger højt og frit med udsigt over Midtbyen og Byåsen til den ene side, og til Lade og Strinda til de andre sider. Før kommunesammenføjelsen i 1964 var Tyholt en del af Strinda kommune.

I middelalderen var Tyholt kirkegods, og efter reformationen krongods. Tyholt var oprindelig et gårdsnavn af norrønt þý = trælkvinde (jfr tyende), stavet Tyholtt i 1559, Thyholtt i 1590, Thyeholt i 1626 og Tyeholt i 1723.

Tyholt er overvejende et villastrøg, men mest kendt for sit karakteristiske tårn, Tyholttårnet, der blev bygget i 1980'erne og indeholder en restaurant. Norges største radiokanal NRK P1 har sit hovedkontor på Tyholt. Tyholt er hovedsæde for NRKs videnskabsredaktion, som producerer ulige videnskabelige programmer. I 2012 etablerede TV 2 sig også med kontorer.

På Tyholt har Norges teknisk-naturvitenskapelige universitet oprettet underafdelingen campus NTNU Tyholt med havlaboratorium, kavitationslaboratorium, marineteknisk center og skibsmodeltanken.

Noter 

Bydele i Trondheim
Cykling under sommer-OL 2000 – Linjeløb (herrer)

Landevejsløbet i cykling ved de olympiske lege i Sydney blev afholdt onsdag d. 27. september 2000 på anden dagen af de olympiske lege. 

Løbet bestod af en rute på 239,4 km., som blev vist i TV med et estimeret seertal på ca. 600 millioner.

Jan Ullrich var kendt for at komme dårligt forberedt til løb. Specielt de løb der lå tidligt på sæsoner kom Ullrich dårligt forberedt til og måtte derfor ofte kørte sig i form under Tour De France men det var en Jan Ullrich i topform der mødte op til de olympiske lege. Hvilket resulterede i at Jan Ullrich fik guld i landevejsløbet og fik sølv i enkeltstarten. Jan Ullrich vandt på et udbrud med hans to trofaste kaptajner: Andreas Klöden og den senere Olympiske vinder Vinokurov som begge kørte for Ullrich på Team Telekom i år 2000 blev henholdsvis tre og to.

I gruppen efter de tre ryttere var flere af favoritterne så som Lance Armstrong, Di Luca, Bartoli, Bettini, Axel Merckx og den bedste dansker Frank Høj, som endte som nummer seks. Lance Armstrong er dog senere, som den eneste, blevet diskvalificeret i forbindelse med hans doping-indrømmelser, selv om næsten samtlige ryttere i de to første grupper senere er blevet taget for brug af doping.

Medaljer

Samlet Stilling

Eksterne henvisninger 

 Olympic news for September 28

Sommer-OL 2000
Cykelløb i landevejscykling
2000 - Linjeløb (herrer)
Josei

, bogst. kvindetegneserie, også kaldet  er en betegnelse for manga (japanske tegneserier), der er målrettet voksne kvinder.

Afgrænsning 
Mens shoujo-mangaer er rettet mod piger, der er eller er på vej til at komme i puberteten, så er josei-mangaer rettet mod voksne kvinder, der allerede har et kærligheds- og/eller arbejdsliv. Josei er ofte realistisk og omhandler ting fra arbejdslivet, familien, forhold mellem mennesker eller historier om husdyr.

De bliver oftest tegnet af kvindelige mangaka.

Historie 
I slutningen af 1960'erne hvor de første seinen-mangaer for voksne mænd, så som Golgo 13, vandt stor tilslutning, var der i enkelte tidsskrifter for kvinder et par sider med tegneserier. De fik dog knap nok opmærksomhed og blev skabt af stort set ukendte tegnere.

Mangamagasiner der udelukkende beskæftigede sig med tegneserier for voksne kvinder dukkede første gang op i 1969 i form af , som Osamu Tezuka grundlagde som søstermagasin til sit avantgarde-magasin COM. I 1974 kom desuden Josei Comic Papillon, som forlaget Futabasha startede som en pendant til seinen-magasinet Manga Action. Magasinerne, der var tænkt som eksperimenter, var fiaskoer og blev indstillet efter kort tid, selvom de kunne byde på kendte shoujo-mangakaer som Mizuno Hideko og Maki Miyako.

Den første succes for josei kom i begyndelsen af 1980'erne. Mangamagasiner som You und Be Love blev grundlagt, og populære shoujo-mangaka som Riyoko Ikeda tegnede de første succesfulde josei-mangaer. I 1990 startede mangamagasinet Comic Amour, der for første gang ikke bød på emotionelle josei-mangaer men derimod pornografiske mangaer for kvinder, hvilket de fik stor succes med.

Kun i enkelte tilfælde bliver serier som Honey and Clover, der også er omsat til animeserie, og Nodame Cantabile, en manga om musik, til bestsellere. Andre nyere eksempler på kendte josei-mangaer tæller Tramps Like Us, Helter Skelter, Happy Mania og værker af Erica Sakurazawa og Kiriko Nananan.

Litteratur 
 Kinko Ito: A Sociology of Japanese Ladies' Comics. Images of the Life, Loves, and Sexual Fantasies of Adult Japanese Women. The Edwin Mellen Press, New York 2010. .
 Jaqueline Berndt: Phänomen Manga : Comic-Kultur in Japan. edition q, Berlin 1995. , S. 126–137.

Noter 

Anime- og mangabegreber
TooManyLeftHands

TooManyLeftHands er en dansk dj og producer-duo bestående af Anders K og Martin Nick. De beskriver selv deres stil som house og progressive. 

Forholdsvis nye på den danske musik-scene har de 2 med rekord fart markeret sig og spillede i 2014 over 160 jobs i 12 lande, som inkluderede alt fra festivaler, gadefester, mainroom på verdens største natklub på Ibiza til dj set hjemme på Fredensborg slot hos Hendes Majestæt Dronning Margrethe 2.

2015 har indtil videre budt på prisen som  “årets danske djs” samt en travl kalender med koncerter på nogle af skandinaviens største festivaler samt gentagne besøg på deres favorit destination Ibiza.

Deres sidste single “Trouble” fik stor succes både på salg og streaming, samt i radioen.

- Deres nye single -  ‘Too Young To Die’ gik til top på charts og har fået massiv radio support fra alle sider. 

Dj duoen har 3 singler ude på Warner Music Danmark, som tilsammen har streamet tæt på 10.000.000 afspilninger.

Singlen "Paralyzed", som blev udgivet i samarbejde med Sisse Marie blev i 2012 brugt i computerspillet The Sims. Spillet har på verdensbasis indtil videre solgt 150 millioner eksemplarer og er dermed det mest succesrige computerspil nogensinde.

Diskografi

Singler 

 "Make Me Dance" (2010)
 "Flowing Over" (feat. Clara Sofie) (2011)
 "Good Morning Copenhagen" (Simon Gain feat. Jay Adams & TooManyLeftHands) (2012)
 "Paralyzed" (feat. Sisse Marie) (2012)
 "Survivor" (feat. Nadia Gattas) (2013)
 "EDM CPH" (feat. Mike Hawkins & Alexander Brown) (2013)
 "Sommer" (2013)
 "Dancing In The Fire" (2014)
 "Trouble" (2014)
 "Too Young To Die" (2015)
 "Can't Get To You ft. (LAYTH)" (2016)
 "Mad for it" (feat. Casso) (2017)

Kilder 

Personer fra København
Dj's fra Danmark
Musikproducere fra Danmark
Duoer
Danmark ved vinter-PL 2014

Danmark deltog med to atleter i én sportsgren ved vinter-PL 2014 i Sotji fra 7. til 16. marts. Det danske PL-holds chef de mission var Michael Møllgaard Nielsen.

Sportsgrene og discipliner

Alpint skiløb 
 Line Damgaard, (LW2) lårbensamputeret.
 nr. 12 ud af 18 i slalom (stående) på 1:58,96 min.
 nr. 15 ud af 19 i storslalom (stående) på 1:53,00 min.

 Ulrik Nyvold, (LW10-1) sitskiløber (atleten sidder på en glasfiberskål monteret på en ski. Begge skistave har små ski på.
 Slalom (siddende), DNS (Did Not Start)
 2. løb – storslalom (siddende), DNF (Did Not Finish)

Kilder 

Vinter-PL 2014
2014
Nordfrislands flag

Nordfrislands flag er en horisontal trikolore i farverne gul, rød og blå. Flaget blev hejst første gang på det nordfrisiske folkemøde i juni 1848 i Bredsted og fik i forbindelse med Friserlovens (Friisk Gesäts) ikrafttræden i 2004 officiel status. Flaget forekommer i en række varianter. Der findes også korsformede varianter, som markerer en orientering mod de nordiske lande. Nordfrislands kreds har fra 1970 et eget flag, som har kredsvåbenets tre skibe i midten. Flagets farver går tilbage til Nis Albrecht Johannsens nationalsang Gölj, rüüdj, ween.

Varianter

Litteratur 
 Claas Riecken: Von Film und Fahne, i: Nordfriesland 204, Bredsted 2019

Eksterne henvisninger

Delstaten Slesvig-Holsten: Die Friesen und ihr Friesisch  
Mindretalsliv: Nordfrislands flag 

Nordfrisland
Flag fra Tyskland
Trondheim Torg

Trondheim Torg er et storcenter, som ligger ved Torvet i Trondheim, Norge. 

Indkøbscenteret har 73 butikker og syv spisesteder fordelt på fire etager. Centeret blev etableret i 1992 som en modvægt til City Syd, som ligger udenfor byen og som er blandt Norges største storcentre. Efter udvidelsen i 2002, som tog et helt kvartal at udføre, blev en række med træhusbebyggelser langs Prinsensgate en del af centeret. Denne udvidelsen gjorde at Trondheim Torg nu er et af de største storcentre nord for Dovre.

Trondheim Torg blev kåret til Årets storcenter i 1998 af Norsk Kjøpesenterforening.

Referencer

Eksterne henvisninger 
 Trondheim Torgs hjemmeside

Indkøbscentre i Norge
Torg
Etableret i 1992
Biblioteket Sønderborg

Biblioteket Sønderborg er folkebibliotek for Sønderborg Kommune. 

Biblioteket består af et hovedbibliotek i Sønderborg by og otte lokalbiblioteker.

Det nuværende biblioteksvæsen opstod i forbindelse med kommunalreformen fra 2007.

Ekstern henvisning
 Bibliotekets hjemmeside

Biblioteker i Danmark
Sønderborg Kommune
HDI Versicherungen

HDI Haftpflichtverband der Deutschen Industrie V.a.G er et genforsikringsselskab og moderselskab for Talanx AG, Tysklands tredjestørste forsikringskoncern.

Under varemærket HDI sælges der inden for Talanx-koncernen livs- og ulykkesforsikringer internationalt til privat- og erhvervskunder. Under navnet HDI-Gerling sælges forsikringer til industrien.

Forretningen er inddelt i sektionerne HDI Kundenservice AG, HDI Lebensversicherung AG, HDI Pensionskasse AG og HDI Versicherung AG.

Selskabet blev grundlagt i 1903 under navnet Haftpflichtverband der deutschen Eisen- und Stahl-Industrie i Frankfurt am Main. I 1919 flyttede man hovedsædet til Hannover hvor hovedsædet i dag fortsat er placeret. I 1970 fusionerede man med Feuerschadenverband rheinisch-westfälischer Zechen og selskabet udviklede sig til HDI-koncernen, der i 2003 blev en del af Talanx-gruppen.

Eksterne henvisninger 
 Hjemmeside for HDI Versicherung AG 
 Hjemmeside for HDI-Gerling Industrie Versicherung AG 

Etableret i 1903
Forsikringsselskaber fra Tyskland
Claus Elgaard

Claus Elgaard (født 4. juli 1963) er en dansk journalist, radio- og TV-vært samt forfatter. Han er blandt andet kendt som reporter for TV2 Sporten.

I 1999 udgav han biografien "Jeg gjorde det - den hårde vej" som et portræt af den tyrkisk-danske bokser Hasan Al. 

I 2004 havde Elgaard en birolle som TV-interviewer i filmen INKA$$O med blandt andet, skuespillerne Kim Bodnia, Iben Hjejle, Casper Christensen og Jesper Holm på spillelisten.
 
I 2010 udgav han selvbiografien "Med livet som indsats - en ludoman taler ud".

Familie 
Claus Elgaard er bror til den danske radio- og TV-vært Puk Elgård.

Referencer

Eksterne henvisninger 
 

Journalister fra Danmark
Faglitterære forfattere fra Danmark
Ansatte ved TV 2
Danskere i 1900-tallet
Danskere i 2000-tallet
Nordjyllands Kystmuseum

Nordjyllands Kystmuseum er et statsanerkendt kulturhistorisk fusionsmuseum i Frederikshavn Kommune. Museet opstod i forbindelse med kommunalreformen i 2007, hvor de kommunale museer i de oprindelige kommuner, Sæby, Frederikshavn og Skagen, blev fusioneret til Nordjyllands Kystmuseum.

Museet har fem permanente udstillinger:
 Skagen By- og Egnsmuseum
 Bangsbo Museum
 Bangsbo Fort
 Sæby Museum
 Herregårdsmuseet Sæbygård på Sæbygård.

Formand for museets bestyrelse er fra januar 2014 kommandør Per Frank Hansen.

Referencer

Eksterne henvisninger 
 kystmuseet.dk 

Museer i Region Nordjylland
Frederikshavn Kommune
Kunstmuseer i Danmark
Statsanerkendte museer i Danmark
Historiske museer i Danmark
Museer etableret i 2007
Emilijus Zubas

Emilijus Zubas (født 10. juli 1990 i Panevėžys) er en litauisk fodboldspiller, der spiller for FC Arouca. Han var i 2014 udlejet til den danske superligaklub Viborg FF som målmand.

Klubkarriere 
Zubas startede karrieren hos FK Ekranas i hjembyen Panevėžys, hvor han fra 2008 til 2010 spillede 19 kampe for klubbens andethold. Noget specielt for en målmand scorede han i den periode også ét mål. I 2010 blev han fast mand på klubbens førstehold, hvor han i første sæson lavede 17 clean sheets i 25 kampe. Sæsonen efter lukkede han ikke mål ind i 20 af de 33 kampe han spillede.

I 2012 skrev han kontrakt med den lettiske klub FK Daugava Riga. Her fik Zubas ingen spilletid i den første sæson, og i begyndelsen af 2013 blev han udlejet til den polske klub GKS Bełchatów, som på dette tidspunkt var placeret i bunden af Ekstraklasa. Selvom Zubas havde karrierens bedste halvsæson, kunne han ikke forhindre at klubben rykkede ud af Polens bedste række. Zubas blev kåret til årets bedste målmand.

Fra efterårssæsonen 2013 var spilleren i den cypriotiske klub AEK Larnaca F.C. på en lejekontrakt, men uden at blive registeret for nogle kampe. I slutningen af januar 2014 skiftede han så til dansk fodbold, da FK Daugava Riga og Viborg FF lavede en halvårig lejeaftale. Han nåede at stå en enkel kamp for Viborg, hvor han holdt buret rent.

Landshold 
Fra 2011 til 2012 spillede Zubas otte kampe for Litauens U/21-fodboldlandshold.

Som en direkte konsekvens af den god halvsæson hos GKS Bełchatów, blev Emilijus Zubas i marts 2013 for første gang udtaget til Litauens fodboldlandshold. Debuten kom mod  den 26. marts, da han fik 30 minutter på banen. I januar 2014 var han i alt noteret for fire kampe for nationalmandskabet.

Eksterne henvisninger 
 Spillerprofil  på Viborg FFs officielle hjemmeside
 Emilijus Zubas  på www.transfermarkt.com

Referencer 

Fodboldspillere fra Litauen
Fodboldspillere fra Viborg FF
Fodboldspillere fra GKS Bełchatów
Prøvetank

Prøvetank kan have flere betydninger:

Søfart

Prøvetank (fiskeri) − anvendes til at studere fiskeredskaber, især trawl.
Prøvetank (søfart og offshore) − modelforsøg af skibe, offshore konstruktioner og maritime anlæg
Pave Alexander 2.

Alexander 2. (født som Anselmo Baggio på ukendt dato i Milano, død 21. april 1073) var pave fra 30. september 1061 til sin død.

Han var biskop af Lucca og arbejdede sammen med Hildebrand mod simoni og for at håndhæve den regel om cølibat for gejstligheden, som var ved at blive indført i den vestlige kirke.

Valget af det usædvanlige navn Alexander skyldtes, at han tidligt i sin tid som biskop i Lucca havde udviklet en særlig anerkendelse af martyrpaven Alexander 1. og sørget for at få dennes benrelikvier overført til kirken Sant' Alessandro Maggiore i byen.

Alexander 2. var den første pave, der blev valgt efter de regler, som Pave Nikolaus 2. havde indført i 1059: kun kardinalbiskoperne havde stemmeret ved pavevalg. Ved pavevalget 1061 var der angiveligt 11 kardinalbiskopper, der stemte. Han var ikke selv kardinal, da han blev valgt.

Valget blev ikke accepteret af den tysk-romerske kejser, fordi det var tradition, at kejseren var en del af processen ved pavevalg. En anden kandidat, biskop Cadalus af Parma, blev proklameret som pave i Basel under navnet Honorius. Han rejste til Rom og truede helt til 1072 Alexanders position. Han blev til sidst overladt til sig selv af det tysk-romerske hof og blev afsat af et koncil i Mantova.

I 1065 skrev pave Alexander II til Béranger, vicomte af Narbonne, og til Guifred, biskop i byen, hvor han roste dem for at have forhindret massakre på jøder i deres distrikt, og mindede dem om at Gud ikke accepterer blodbad. Det samme år advarede han Landulf 6. af Benevento mod at anvende tvangskonverteringer: "konvertering af jøder skal ikke ske med magt". Samme år opfordrede han til et korstog mod maurerne i Spanien.

Han blev efterfulgt af Hildebrand, som tog navnet Gregor 7.

Noter 

Paver fra Italien
Paver i middelalderen
José Ariel Núñez

José Ariel Núñez (født 12. september 1988) er en paraguaynsk fodboldspiller, der spiller for Unión de Santa Fe. Han har desuden (pr. april 2018) spillet 10 kampe for Paraguays landshold.

Fra 2006-2013 spillede han i paraguayske klubber især i Libertad fra 2010-2013, i 2013 blev han lånt ud til Osasuna og på transfers deadlinen vinter 2014 blev han hentet til Brøndby IF. I sin første sæson i Brøndby IF scorede han 6 mål i 12 kampe, hvor han i blot 8 af disse kampe var i start-11'eren for klubben.

I juli 2015 blev han udlejet til Club Olimpia i sit hjemland. Klubben havde en købsoption på Núñez, men valgte ikke at gøre brug af den.

Hans foretrukne plads er i angrebet, men har igennem karrieren spillet på kanten i begge sider.

Eksterne henvisninger 

Fodboldspillere fra Paraguay
Fodboldspillere fra Brøndby IF
Fodboldspillere fra CA Osasuna
Kristian Luc

Kristian Luc er en dansk sanger, musiker, sangskriver, producer og tidligere studievært og fodboldspiller. Kristian har haft flere jobs som tv-vært både for DK4, DR og TV3 . Kristian Luc blev færdiguddannet Rytmisk Musikkonservatorium i Music Management i 2009. Han stod i flere år bag det kendte jazz-label Free Love Records.   

Kristian Luc har repræsenteret Congo på ungdomslandsholdsniveau. Lucs fodboldkarriere kulminerede, da han scorede tre mål i en U-21 landskamp mod Ækvatorial Guinea i 2000. Desværre måtte han senere samme år stoppe karrieren grundet en alvorlig skade. Han gjorde senere comeback på lavere niveau og var bl.a. topscorer i den københavnske serie 1.

Referencer 
 Kristian Luc debuterer på dansk   gaffa.dk 29-03-2010
 

Personer fra Aarhus
Sangere fra Danmark
Guitarister fra Danmark
Mesterholdenes Europa Cup finale 1983

Mesterholdenes Europa Cup finale 1983 var en fodboldkamp der blev spillet den 25. maj 1983. Kampen blev spillet foran 73.500 tilskuere på Olympiske Stadion i den græske hovedstad Athen, og skulle finde vinderen af Mesterholdenes Europa Cup 1982-83. De deltagende hold var vesttyske Hamburger SV og italienske Juventus. Det var kulminationen på den 28. udgave af Europa Cuppen siden etableringen af Europas fineste turnering for klubhold i 1955. For første gang i seks år var der ikke et engelsk hold blandt finalisterne, som alle var blevet vundet af briterne.

Det var anden gang at begge hold var nået frem til finalen. Hamburg tabte i 1980, mens Juventus måtte gå fra banen som taber i 1973. 

Danske Lars Bastrup spillede de første 55 minutter for Hamburger SV. Felix Magath sørgede for kampen eneste mål, da han i det 9. minut bragte tyskerne foran 1-0. Dette var holdets største europæiske triumf, siden de i 1977 vandt finalen i pokalvindernes turnering.

Kampen blev ledet af den rumænske dommer Nicolae Rainea.

Kampen

Detaljer

Eksterne henvisninger 
 European Champion Clubs' Cup 1982/83  på UEFAs hjemmeside

Referencer 

1983
Finale 1983
Juventus F.C.
Hamburger SV
Fodbold i 1983
Sport i Athen
Mesterholdenes Europa Cup finale 1982

Mesterholdenes Europa Cup finale 1982 var en fodboldkamp der blev spillet den 26. maj 1982. Kampen blev spillet foran 46.000 tilskuere på Feijenoord Stadion i den hollandske by Rotterdam, og skulle finde vinderen af Mesterholdenes Europa Cup 1981-82. De deltagende hold var engelske Aston Villa og vesttyske Bayern München. Det var kulminationen på den 27. udgave af Europa Cuppen siden etableringen af Europas fineste turnering for klubhold i 1955. Det var sjette år i træk at et engelske hold var i finalen, og sjette år i træk at de vandt.

Det var første og hidtidig eneste gang at Aston Villa var nået frem til finalen, hvor imod Bayern var i finalen i 1974, 1975 og 1976, som de alle vandt.

Peter Withe sørgede for kampen eneste mål, da han i det 67. minut bragte englænderne foran 1-0. Dette var holdets største triumf til dato.

Kampen blev ledet af den franske dommer Georges Konrath.

Kampen

Detaljer

Eksterne henvisninger 
 European Champion Clubs' Cup 1981/82  på UEFAs hjemmeside

Referencer 

1982
Finale 1982
Aston Villa F.C.
FC Bayern München
Fodbold i 1982
Rotterdam
Mesterholdenes Europa Cup finale 1981

Mesterholdenes Europa Cup finale 1981 var en fodboldkamp der blev spillet den 27. maj 1981. Kampen blev spillet foran 48.360 tilskuere på Parc des Princes i den franske hovedstad Paris, og skulle finde vinderen af Mesterholdenes Europa Cup 1980-81. De deltagende hold var engelske Liverpool og spanske Real Madrid. Det var kulminationen på den 26. udgave af Europa Cuppen siden etableringen af Europas fineste turnering for klubhold i 1955. Det var femte år i træk at et britisk hold var i finalen, og femte år i træk at de vandt.

Det var tredje gang at Liverpool var nået frem til finalen, hvor de vandt i 1977 og 1978. Real Madrid var nået frem til sin niende finale, hvoraf det seks var blevet vundet og to tabt. Seneste sejr kom i 1966. 

Alan Kennedy sørgede for kampen eneste mål, da han otte minutter før tid bragte englænderne foran 1-0.

Kampen blev ledet af den ungarske dommer Károly Palotai.

Kampen

Detaljer

Eksterne henvisninger 
 European Champion Clubs' Cup 1980/81  på UEFAs hjemmeside

Referencer 

1981
finale 1981
Liverpool F.C.
Real Madrid
Fodbold i 1981
Sport i Paris
Nyhedstiming

Nyhedstiming er et begreb indenfor pressehåndtering og journalistik, hvor dårlige nyheder, der skal sendes ud, bliver sendt ud på et tidspunkt hvor de forventes at drukne i andre nyheder. Eller omvendt hvor ens egne gode historier sendes ud på nyhedsfattige dage, hvor de vil få stor opmærksomhed.

Journalistik
Kommunikation
Vendsyssel Håndbold

Vendsyssel Håndbold var en håndboldklub, der spillede under Frederikshavn FIs licens. Klubben blev en realitet d. 11. maj 2011. Her startede klubben i 2. division. I 2. division spillede de sig allerede efter holdets første sæson på en 2. plads, hvilket gav adgang til opspillet til 1. division. Efter en placering som nummer 2 i de indledende opspilskampe missede de dog alligevel kvalifikationen efter nederlag i slutkampene mod Tarm-Foersum Håndbold. Alligevel rykkede Vendsyssel Håndbold op i 1. division i sæsonen 2012/2013, idet IF Stjernen trak sit 1. divisionshold. Tidligere landsholdsspiller Lars Rasmussen var cheftræner for holdet, hvor han er på kontrakt som udløber i sæson 2014/2015.

Efter Lars Rasmussens kontrakt udløb har holdets trænere vekslet. Her har bl.a. Morten Arvidsson fået en sæson med spillerne, indtil dette samarbejde måtte stoppe inden sæsonens afslutning. Herefter kom Bo Østergård til Vendsyssel Håndbold for at være cheftræner de sidste tre kampe i sæson 16/17, hvor han fik hjælp af assistenttræner Henrik Thomsen. De sidste tre kampe ville vise sig at blive et drama, da der var tale om kampe, der gjaldt overlevelse i 1. division. På trods af sejre skulle denne overlevelse afgøres i playoff kampe i løbet af foråret 2017.

I sæsonen 2019/2020 indtog Vendsyssel hurtigt 1. pladsen i damernes 1. division, sæsonen blev dog afbrudt d. 11. marts 2020 pga. coronaviruspandemien. På dette tidspunkt manglede der 3 runder af turneringen, i sæsonen havde klubben spillet 19 kampe som resulterede i 17 sejre, 1 uafgjort og 1 tabt kamp. Den 7. april 2020 valgte Dansk Håndbold at turneringen ikke skulle spilles færdig og Vendsyssel Håndbold blev kåret som vindere af 1. division i sæsonen 2019/2020 og rykkede dermed op i Damehåndboldligaen.

I februar 2022 meddelte klubben, at man havde indgået konkursbegæring og dermed fritstillede alle spillerne fra deres kontrakter med øjeblikkelig virkning. Klubbens licens blev dermed overleveret til moderklubben Frederikshavn FI, som ligeledes blev tvangsnedrykket til 3. division i sæsonen 2022/23.

Arena 
 Navn: Drinx Arena
 By: Syvsten, Danmark
 Kapacitet: 600
 Adresse: Idræts Allé 3, 9930 Sæby

Referencer

Eksterne henvisninger 
 Officiel hjemmeside 

Håndboldklubber i Danmark
Sport i Frederikshavn
Bjerringbro FH

Bjerringbro FH er en håndboldklub, hvis bedste damehold spiller i Kvindehåndboldligaen. Bjerringbro FH var desuden en af moderklubberne til håndboldligaholdet BSV.

Bjerringbro har altid været kendt som en håndboldby og i 1999 blev byens to daværende klubber - Bjerringbro HK og Bjerringbro KFUM - enige om at slå sig sammen til Bjerringbro Forende Håndboldklubber. Bjerringbro FH er i dag en af landets største håndboldklubber med mere end 500 medlemmer. Pr. 1. april 2000 blev herreeliteafdelingen udskildt i et aktieselskab. Det gjaldt 1. og 2. holds herrer og herreynglinge.

Dameholdet vandt i sæsonen 2022-23 1. division, hvormed de for første gang i klubbens historie rykkede op i den bedste danske række, Kvindehåndboldligaen.

Spillertruppen 2023-24

Eksterne henvisninger 
 Officiel hjemmeside

Referencer 

Håndboldklubber i Danmark
FH